Chris Hani

Chris Hani, eg. Martin Thembisile Hani (født 28. juni 1942, død 10. april 1993) var leder av det sørafrikanske kommunistpartiet SACP etter Joe Slovo. Hani var en innbitt motstander av det hvite apartheidstyret. En tid ledet han også Umkhonto we Sizwe, Nasjonens spyd, den væpnede grenen til Den afrikanske nasjonalkongressen, ANC.

Hani ble sett på som en klar kronprins i ANC og dermed en aktuell arvtaker til Nelson Mandela.

Han ble drept utenfor hjemmet sitt i Dawn Park i Boksburg i Gautengprovinsen i 1993. Drapet førte nesten til borgerkrigsaktige tilstander i Sør-Afrika, og til en av de alvorligste krisene i prosessen frem mot de demokratiske valgene i 1994. To hvite ekstremister ble dømt for drapet. 

I 1997 ble Baragwanath Hospital, et av verdens største sykehus, omdøpt til Chris Hani Baragwanath Hospital, til minne om Chris Hani.

Referanser 

Antiapartheid-aktivister
Sørafrikanske politikere
Personer fra Eastern Cape
Sørafrikanske aktivister
Sørafrikanske drapsofre